CELEX: 32005R0129
Language: sl
Date: 2005-01-20 00:00:00
Title: Uredba Komisije (ES) št. 129/2005 z dne 20. januarja 2005 o uvrstitvi določenega blaga v kombinirano nomenklaturo in o spremembi Uredbe (ES) št. 955/98

28.1.2005   
            
            
               SL
            
            
               Uradni list Evropske unije
            
            
               L 25/37
            
         
      UREDBA KOMISIJE (ES) št. 129/2005
   z dne 20. januarja 2005
   o uvrstitvi določenega blaga v kombinirano nomenklaturo in o spremembi Uredbe (ES) št. 955/98
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi (1) in zlasti člena 9(1)(a) te uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga, navedenega v prilogi k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili je treba blago, navedeno v stolpcu 1 preglednice iz priloge, uvrstiti pod oznako KN, navedeno v stolpcu 2, zaradi utemeljitev, navedenih v stolpcu 3.
            
         
               (4)
            
            
               Primerno je zagotoviti, da se lahko po določbah iz člena 12(6) Uredbe Sveta (EGS) št. 2913/92 z dne 12. oktobra 1992 o Carinskem zakoniku Skupnosti (2) imetnik za obdobje treh mesecev še naprej sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu z določbami te uredbe.
            
         
               (5)
            
            
               Uvrstitev „avdiofrekvenčnih naprav“ v Uredbi Komisije (ES) št. 955/98 z dne 29. aprila 1998 o uvrstitvi določenega blaga v kombinirano nomenklaturo (3) je povzročila uvrščanje tako imenovanih „sistemov za hišni kino“ pod oznako KN 8543 89 95. Ker takšno uvrščanje ni v skladu z uvrščanjem, predpisanim v prilogi k tej uredbi, se mora obravnavati kot nepravilno.
            
         
               (6)
            
            
               Glede na to je treba ustrezno spremeniti Uredbo (ES) št. 955/98.
            
         
               (7)
            
            
               Ukrepi, predvideni v tej uredbi, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice iz priloge, je uvrščeno v kombinirano nomenklaturo pod oznako KN iz stolpca 2 navedene preglednice.
   Člen 2
   Na podlagi člena 12(6) Uredbe Sveta (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in ki niso v skladu s to uredbo.
   Člen 3
   Točka 2 priloge k Uredbi (ES) št. 955/98 se črta.
   Člen 4
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. januarja 2005
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1. Uredba, kakor je bila nazadnje spremenjena z Uredbo Komisije (ES) št. 1989/2004 (UL L 344, 20.11.2004, str. 5).
   
      (2)  UL L 302, 19.10.1992, str. 1. Uredba, kakor je bila nazadnje spremenjena z Aktom o pristopu iz leta 2003.
   
      (3)  UL L 133, 7.5.1998, str. 12.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Proizvod, pripravljen v kompletu za prodajo na drobno, obsega:
                              
                                          —
                                       
                                       
                                          sestavljeno napravo (ojačevalec, radijski sprejemnik AM/FM in predvajalnik DVD/CD),
                                       
                                    
                                          —
                                       
                                       
                                          zvočno omarico za nizke tone,
                                       
                                    
                                          —
                                       
                                       
                                          pet zvočnikov,
                                       
                                    
                                          —
                                       
                                       
                                          daljinski krmilnik.
                                       
                                    Proizvod (znan kot „hišni kino“) je namenjen zvočnemu in slikovnemu razvedrilu v domovih, predvsem z reprodukcijo zvoka in slik, shranjenih na DVD.
                           
                        
               
                  8521 90 00
               
               
                  Uvrstitev opredeljujejo določbe splošnih pravil 1, 3(b) in 6 za razlago kombinirane nomenklature, opomba 3 k oddelku XVI in besedilo k oznakam KN 8521 in 8521 90 00.
                  Proizvod je komplet za prodajo na drobno, v katerem je komponenta, ki daje kompletu bistven značaj, sestavljena naprava (SP 3(b)).
                  Za upoštevanje opombe 3 k oddelku XVI je komponenta, ki opravlja glavno funkcijo, predvajalnik DVD/CD. Ojačanje zvoka in predvajanje radijskega programa sta v primerjavi z reprodukcijo slike drugotnega pomena.
                  Torej se komplet uvrsti kot aparat za reprodukcijo slike pod oznako KN 8521 90 00.
               
            
                  
                              2.
                           
                           
                              Proizvod, pripravljen v kompletu za prodajo na drobno, obsega:
                              
                                          —
                                       
                                       
                                          radijski sprejemnik AM/FM z ojačevalcem,
                                       
                                    
                                          —
                                       
                                       
                                          predvajalnik DVD/CD,
                                       
                                    
                                          —
                                       
                                       
                                          zvočne omarice za nizke tone,
                                       
                                    
                                          —
                                       
                                       
                                          pet zvočnikov,
                                       
                                    
                                          —
                                       
                                       
                                          daljinski krmilnik.
                                       
                                    Proizvod (znan kot „hišni kino“) je namenjen zvočnemu in slikovnemu razvedrilu v domovih, predvsem z reprodukcijo zvoka in slik, shranjenih na DVD.
                           
                        
               
                  8521 90 00
               
               
                  Uvrstitev opredeljujejo določbe splošnih pravil 1, 3(b) in 6 za razlago kombinirane nomenklature, in besedilo k oznakam 8521 in 8521 90 00.
                  Proizvod je komplet za prodajo na drobno, v katerem je komponenta, ki daje kompletu bistven značaj, predvajalnik DVD/CD.
                  Torej se komplet uvrsti kot aparat za reprodukcijo slike pod oznako KN 8521 90 00.
               
            
                  
                              3.
                           
                           
                              Analizator omrežja, sestavljen iz modula za analizo, spomina za zajemanje in vmesnika za napravo za avtomatsko obdelavo podatkov, v skupnem ohišju.
                              Analizator je skonstruiran tako, da zagotavlja podatke o lastnostih omrežja z opazovanjem omrežnega delovanja, z razbiranjem vseh večjih protokolov in ustvarjenega omrežnega prometa.
                              Naprava za avtomatsko obdelavo podatkov ni skupaj z analizatorjem.
                           
                        
               
                  9031 80 39
               
               
                  Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 5(E) k poglavju 84, dodatna opomba 1 k poglavju 90 in besedilo k oznakam KN 9031, 9031 80 in 9031 80 39.
                  Upoštevaje specifično funkcijo, ki jo predstavlja modul za analizo, je analizator izključen iz tarifne številke 8471 z uporabo opombe 5(E) k poglavju 84.
                  Analizator je posebej skonstruiran za analizo prometa v omrežju in ne za merjenje ali kontrolo električnih količin, zato je izključen iz tarifne številke 9030.
               
            
                  
                              4.
                           
                           
                              Analizator omrežja, sestavljen iz centralnega upravljalnega vodila, modula za analizo, naprave za avtomatsko obdelavo podatkov, monitorja in tipkovnice v skupnem ohišju.
                              Analizator je skonstruiran tako, da opravlja naslednje funkcije:
                              
                                          —
                                       
                                       
                                          analizo pogonskih stanj obstoječega omrežja in proizvodov omrežja,
                                       
                                    
                                          —
                                       
                                       
                                          simulacijo prometa in napačnih stanj v obstoječem omrežju in proizvodih omrežja,
                                       
                                    
                                          —
                                       
                                       
                                          ustvarja omrežni promet.
                                       
                                    
                        
               
                  9031 80 39
               
               
                  Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 5(E) k poglavju 84, dodatna opomba 1 k poglavju 90 in besedilo k oznakam KN 9031, 9031 80 in 9031 80 39.
                  Upoštevaje specifično funkcijo, ki jo opravlja modul za analizo, je analizator izključen iz tarifne številke 8471 z uporabo opombe 5(E) k poglavju 84.
                  Analizator je posebej skonstruiran za analizo prometa v omrežju in ne za merjenje ali kontrolo električnih količin, zato je izključen iz tarifne številke 9030.